CELEX: C2005/182/45
Language: lt
Date: 2005-07-23 00:00:00
Title: Byla C-194/05 Europos Bendrijų Komisijos 2005 m. gegužės 2 d. pareikštas ieškinys Italijos Respublikai

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/24
            
         Europos Bendrijų Komisijos 2005 m. gegužės 2 d. pareikštas ieškinys Italijos Respublikai
   (Byla C-194/05)
   (2005/C 182/45)
   Proceso kalba: italų
   2005 m. gegužės 2 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Komisijos Teisės tarnybos nario M. Konstantinidis ir Milano advokatų tarybos advokato G. Bambara, nurodžiusių adresą dokumentams įteikti Liuksemburge, ieškinys Italijos Respublikai.
   Ieškovė Teisingumo Teismo prašo:
   
               1)
            
            
               pripažinti, kad Italijos Respublika, 2001 m. įstatymo Nr. 93 10 straipsniu ir 2001 m. įstatymo Nr. 443 1 straipsnio 17 ir 19 dalimis nustatydama, kad perkasoms ir kasamiems akmens gabalams, skirtiems faktiniam pakartotiniam panaudojimui juos užkasant, panaudojant kaip užpildymo medžiagą, supilant pylimus ir sumalant, išskyrus medžiagas, kurios yra atliekos iš užterštų teritorijų ar melioracijos vietų, kur teršalų koncentracija viršija galiojančiose teisės aktuose nustatytas leistinas ribas, netaikomos nacionalinės teisės nuostatos dėl atliekų, neįvykdė savo įsipareigojimų pagal Direktyvos 75/442/EEB (1) dėl atliekų, iš dalies pakeistos Direktyva 91/156/EB (2), 1 straipsnio a punktą;
            
         
               2)
            
            
               priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Europos Bendrijų Komisija namo, kad Italijos Respublika, nustatydama, kad perkasoms ir kasamiems akmens gabalams, skirtiems faktiniam pakartotiniam panaudojimui juos užkasant, panaudojant kaip užpildymo medžiagą, supilant pylimus ir sumalant, netaikomos nacionalinės teisės nuostatos dėl atliekų, neįvykdė savo įsipareigojimų pagal Direktyvos 75/442/EEB dėl atliekų, iš dalies pakeistos Direktyva 91/156/EB, 1 straipsnio a punktą.
   
      (1)  OL L 194, 1975 7 25, p. 39.
   
      (2)  OL L 78, 1991 3 26, p. 32.